**Kritériá**

**pre prijímanie uchádzačov z 9. ročníka základných škôl do 1. ročníka**

 **pre šk. r. 2025/2026**

Riaditeľ Spojenej školy, Námestie sv. Štefana 1533/3 Dunajská Streda - organizačná zložka Stredná športová škola s vyučovacím jazykom maďarským - Középfokú Sportiskola po prerokovaní v pedagogickej rade školy určil formu prijímacej skúšky a jednotné kritériá na úspešné vykonanie skúšky a ostatné podmienky prijatia na štúdium so súhlasom zriaďovateľa a  v  súlade s ustanoveniami čl. IV zákona č. 290/2024 Z. z., ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov, a ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a na základe § 66 ods. 5 a § 68 ods. 1 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov určuje termíny konania prijímacích skúšok pre školský rok 2025/2026 a termín zverejnenia zoznamu uchádzačov podľa výsledkov prijímacieho konania pre školský rok 2025/2026 takto:

prijímacie skúšky do 1. ročníka Spojenej školy, Námestie sv. Štefana 1533/3 Dunajská Streda - organizačná zložka Stredná športová škola s vyučovacím jazykom maďarským - Középfokú Sportiskola, na študijný odbor:

**7471 M – športový manažment /4-ročné štúdium/ - 1 trieda s počtom 28 žiakov**

sa uskutočnia:

**24. marca 2025 - v prípade potreby, vzhľadom na počet uchádzačov aj 25. a 26. marca 2025 - termín overenia športového nadania**

**K prihláške na štúdium v strednej športovej škole uchádzač pripojí potvrdenie národného športového zväzu, že je uvedený v zozname talentovaných športovcov podľa osobitného predpisu a vyjadrenie lekára so špecializáciou v špecializačnom odbore telovýchovné lekárstvo.**

**Uchádzač so zdravotným znevýhodnením a uchádzač s nadaním pripojí k prihláške na vzdelávanie správu z diagnostického vyšetrenia vydanú zariadením poradenstva a prevencie, ktorá obsahuje návrh podporného opatrenia.**

**Na prihlášku je nutné označiť športové odvetvie!**

Pri hodnotení žiakov na prijímacích skúškach bude použitý **110** bodový systém.

Talentové skúšky............................................................................. 50 bodov

Priemer dosiahnutý na ZŠ .............................................................. 50 bodov

Súťaže ........................................................................................... 10 bodov

1. **Časti prijímacej skúšky:**

**a/ Talentové skúšky – maximálny počet 50 bodov**

* všeobecné pohybové testy pre všetkých uchádzačov- 30 m beh, vytrvalostný beh (chlapci 1000 m, dievčatá 800 m) skok do diaľky z miesta, hod medicinbalom, zhyby na hrazde (chlapci), výdrž na hrazde (dievčatá), ľah a sed 1 min. – **maximálny počet bodov 30**
* špeciálne pohybové testy pre uchádzačov v kmeňových športových odvetviach - **maximálny počet bodov 20**

**Požiadavkou – ako náhrada špeciálnych testov – je potvrdenie od príslušného športového zväzu, že uchádzač o prijatie je členom reprezentačných družstiev Slovenskej republiky vo svojom športovom odvetví, alebo predloží fotokópie diplomu, že je medailistom z majstrovstiev Slovenskej republiky vo svojej vekovej kategórii, nie staršie ako 1 rok.**

**b/ Priemer dosiahnutý v 2. polroku 8. ročníka a v 1. polroku 9. ročníka na základnej škole – maximálny počet 50 bodov**

Žiak, ktorý sa prihlási na študijný odbor: **7471 M – športový manažment,** nemôže mať na vysvedčení v 1. polroku 9. ročníka známku **„nedostatočný“** a musí mať na vysvedčení zo správania hodnotenie **„veľmi dobré“**.

Pri výpočte priemeru berieme do úvahy nasledujúce predmety vyučované na základnej škole:

Maďarský jazyk Dejepis Matematika

Slovenský jazyk Zemepis Fyzika

Cudzí jazyk- nemecký alebo anglický Prírodopis Chémia

Tieto predmety sa vyučujú na každej základnej škole a žiaci sú z nich klasifikovaní.

Každý žiak dostane ďalšie body na základe dosiahnutého priemeru na základnej škole /tzv. dovezené body/ podľa nasledujúceho algoritmu:

|  |  |  |  |
| --- | --- | --- | --- |
| 1,00 - 1,10 | 50 bodov | 2,11 - 2,20 | 17 bodov |
| 1,11 - 1,20 | 47 bodov | 2,21 - 2,30 | 14 bodov |
| I,21 - 1,30 | 44 bodov | 2,31 - 2,40 | 12 bodov |
| 1,31 - 1,40 | 41 bodov | 2.41 - 2,50 | 10 bodov |
| 1,41 - 1.50 | 38 bodov | 2,51 - 2,60 | 8 bodov |
| 1, 51 - 1,60 | 35 bodov | 2,61 - 2,70  | 6 bodov |
| 1,61 - 1,70 | 32 bodov | 2,71 - 2,80  | 4 bodov |
| 1,71 - 1,80 | 29 bodov | 2,81 - 2,90 | 3 body |
| 1,81 - 1,90 | 26 bodov | 2,91- 3,00 | 2 body |
| 1,91 - 2,00 | 23 bodov | 3,01 - | 0 bodov |
| 2,01 - 2,10 | 20 bodov |  |  |

**c/** **Uchádzač môže získať celkom ďalších** **10 bodov** za úspešnú účasť na postupových **predmetových súťažiach a olympiádach** v 6. - 9. ročníku organizovaných MŠVVaŠ SR a inými organizáciami v nasledovných predmetoch: ANJ, NEJ, DEJ, MAT, FYZ, CHE, BIO, GEG alebo technickej olympiáde a Pytagoriáde, podľa nasledovného kľúča:

Za umiestnenie v celoštátnom kole: l. miesto 10 bodov

 2. miesto 9 bodov

 3. miesto 8 bodov

 4. miesto 7 bodov

 5. miesto 6 bodov

Za umiestnenie v krajskom kole: l. miesto 8 bodov

 2. miesto 7 bodov

 3. miesto 6 bodov

 4. miesto 5 bodov

 5. miesto 4 body

Za umiestnenie v okresnom kole: l. miesto 5 bodov

 2. miesto 4 body

 3. miesto 3 body

 4. miesto 2 body

 5. miesto 1 bod

Za účasť na celoštátnej súťaži Poznaj slovenskú reč!, Tompa Mihály vers- és prózamondó

 verseny, Szép magyar beszéd

Za umiestnenie v celoštátnom kole

zlaté pásmo 10 bodov

strieborné pásmo 8 bodov

bronzové pásmo 5 bodov

Za umiestnenie v  krajskom kole

zlaté pásmo 8 bodov

strieborné pásmo 5 bodov

bronzové pásmo 3 body

Za umiestnenie v  okresnom kole

zlaté pásmo 5 bodov

strieborné pásmo 3 body

bronzové pásmo 1 bod

**Športové výsledky:**

Člen reprezentačného tímu SR 10 bodov

Člen prvoligového družstva 8 bodov

Člen druholigového družstva 7 bodov

Výsledky medzinárodnej súťaže:

1. miesto 10 bodov

2. miesto 9 bodov

3. miesto 8 bodov

Výsledky celoštátnej súťaže:

 l. miesto 10 bodov

 2. miesto 8 bodov

 3. miesto 6 bodov

Výsledky krajskej súťaže:

 l. miesto 6 bodov

 2. miesto 5 bodov

 3. miesto 4 body

Výsledky okresnej súťaže:

 l. miesto 4 body

 2. miesto 3 body

 3. miesto 2 body

1. Uchádzačov zoradíme podľa počtu získaných bodov. Pri rovnakom počte bodov berieme do úvahy:

* 1. Výsledky talentových skúšok
	2. Úspešní riešitelia /1.-3. miesto/ celoslovenského, krajského a okresného kola olympiády z predmetov: prírodopis, matematika, fyzika, chémia a víťazi športových súťaží na okresných, krajských a celoštátnych a medzinárodných súťažiach
	3. Priemer dosiahnutý na základnej škole
	4. Priemer v 2. polroku 8. ročníka a v 1. polroku 9. ročníka
1. **Bezpodmienečnou nutnosťou pre prijatie je bezchybný zdravotný stav.** - Podľa § 65 ods. 9 zákona č. 245/2008 Z. z. sa na strednú športovú školu prijímajú uchádzači až po overení zdravotnej spôsobilosti. Podľa § 63 ods. 9 zákona č. 245/2008 Z. z. uchádzač pripája k prihláške na strednú športovú školu aj vyjadrenie lekára so špecializáciou v špecializačnom odbore telovýchovné lekárstvo.

Overenie zdravotnej spôsobilosti uchádzača o štúdium na strednej športovej škole sa vykonáva prostredníctvom vyjadrenia lekára v špecializačnom odbore telovýchovné lekárstvo. Tým, že vyjadrenie je prílohou vyhlášky, lekár toto posúdenie vykonáva ešte pred podaním prihlášky.

1. **V školskom roku 2025/2026 sa otvorí 1 trieda s počtom 28 žiakov pre študijný odbor 7471 M – športový manažment.**
2. Každý uchádzač najneskôr do 5 dní pred konaním skúšok dostane pozvánku s pokynmi a kódom, ktorý mu bude pridelený v súlade so znením Zákona o ochrane osobných údajov. Pod prideleným kódom každého uchádzača budú zverejnené dosiahnuté výsledky skúšok.
3. Na základe súčtu bodových výsledkov jednotlivých zložiek prijímacej skúšky, počítač zostaví poradie uchádzačov. Uchádzači, ktorí sa umiestnia na 1 – 28. mieste, budú prijatí do 1. ročníka na zvolený študijný odbor s účinnosťou od 1. septembra 2025.

1. Prípadnú neúčasť na prijímacích skúškach z vážnych dôvodov /ochorenie, pobyt v zahraničí/, je potrebné písomne ospravedlniť najneskôr do 8.00 hod. počas prezentácie dňa talentových skúšok. V zmysle znenia § 66 odsek 8 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, bude znížený počet prijatých uchádzačov o počet ospravedlnených neprítomných žiakov, ktorí vykonajú prijímacie skúšky v náhradnom termíne najneskôr do 31.8.2025;.
2. Zasadnutie prijímacej komisie sa uskutoční 26. marca 2025**.** Zoznam uchádzačov podľa výsledkov prijímacieho konania pre školský rok 2025/2026 bude zverejnený **8. apríla 2025** (v čase od 0.00 do 23.59) v budove školy a na webovej stránke školy ([www.sportsuli.sk](http://www.sportsuli.sk) a [www.spts.sk](http://www.spts.sk) ).
3. Uchádzač alebo zákonný zástupca uchádzača najneskôr do **11. apríla 2025** (23:59 hod.) písomne potvrdí strednej škole prijatie na vzdelávanie t. j. doručí riaditeľstvu školy záväzné potvrdenie o nastúpení/nenastúpení žiaka na štúdium. Ostatné rozhodnutia o prijatí na odbory vzdelávania uvedené v prihláške strácajú platnosť.
4. V zmysle § 68 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov riaditeľ strednej školy odošle neprijatému uchádzačovi rozhodnutie o neprijatí najneskôr do **8. apríla 2025.** Ak riaditeľ strednej školy rozhodne o prijatí uchádzača, informácia o jeho prijatí v zozname podľa odseku 1 sa považuje za rozhodnutie o prijatí a deň zverejnenia zoznamu sa považuje za deň doručenia rozhodnutia o prijatí.
5. V zmysle § 68 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov ak bol uchádzač prijatý na vzdelávanie v strednej škole, uchádzač alebo zákonný zástupca neplnoletého uchádzača písomne potvrdí strednej škole prijatie na vzdelávanie najneskôr **do troch pracovných dní** **od 8. apríla 2025 (do 11. apríla 2025),**  ostatné rozhodnutia o prijatí, ktoré sa vzťahujú na školy a odbory vzdelávania uvedené v prihláške na vzdelávanie, strácajú platnosť. Po doručení písomného potvrdenia podľa prvej vety riaditeľ strednej školy vyhotoví rozhodnutie o prijatí samostatne a odošle ho uchádzačovi do piatich pracovných dní od doručenia písomného potvrdenia.
6. Ďalší termín na vykonanie prijímacej skúšky na nenaplnený počet miest pre žiakov, ktorých možno prijať do tried prvého ročníka okrem stredných škôl s osemročným vzdelávacím programom (§ 66 ods. 6 zákona č. 245/2008 Z. z.) je **17. jún 2025**, z organizačných dôvodov sa môže prijímacia skúška skončiť 18. júna 2025. Riaditeľ strednej školy zverejní v budove školy a na webovej stránke školy ([www.sportsuli.sk](http://www.sportsuli.sk) a [www.spts.sk](http://www.spts.sk) ) zoznam uchádzačov podľa výsledkov prijímacieho konania **20. júna 2025** (v čase od 0:00 do 23:59 hod.). Uchádzač alebo zákonný zástupca neplnoletého uchádzača najneskôr **do 25. júna 2025** (23:59 hod.) písomne potvrdí strednej škole prijatie na vzdelávanie.
7. V prípade neprijatého uchádzača, zákonný zástupca má možnosť podať odvolanie proti rozhodnutiu riaditeľa školy do 5 dní od prevzatia rozhodnutia na odbor školstva Trnavského samosprávneho kraja, Starohájska 10,  917 01 Trnava, prostredníctvom riaditeľstva školy.

V Dunajskej Strede 11. decembra 2024

 Mgr. László Szabó

 riaditeľ školy